**ELŐTERJESZTÉS KÍSÉRŐLAP**

**E-szám: 71/2016.**

**Tárgy: A Nemzeti Szabadidős – Egészség Sportpark Programban való részvételről szóló, 92/2016. (VII. 11.) számú határozat módosítása**

**Előterjesztő neve:** távollévő polgármester helyett Szemesy Barbara alpolgármester

**Előadó neve:** Dr. Halmosi-Rokaj Odett osztályvezető

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő – nem megfelelő*

 **előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő – nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő – nem megfelelő*

**Nagykovácsi, 2016. július 28.**

 **jegyző**

***Az előterjesztés kiküldhető – nem küldhető ki.***

**Nagykovácsi, 2016. július 28.**

 **polgármester**

**Tisztelt Képviselő-testület!**

Magyarország Kormánya az 1314/2016. (VI.30.) Korm. határozatban döntött a Nemzeti Szabadidős – Egészség Sportpark Programról (a továbbiakban: Program), amelynek alapvető célja, hogy olyan közösségi terek kerüljenek az ország minél több településen kialakításra, ahol valamennyi korosztály, fiatalabbaktól az idősebbekig aktívan töltheti el a szabadidejét igényes szabadtéri létesítményekben.

A Program keretében benyújtott pályázatokat a nemzeti fejlesztési miniszter (a továbbiakban: NFM) bírálja el, a fejlesztést pedig az NFM háttérintézménye, a Nemzeti Sportközpontok (a továbbiakban: NSK) valósítja meg. A pályázatok ellenőrzése 2016. augusztus 15. 16:00 óra után kezdődik, a pályázatokat tartalmazó, addig lezárt borítékok felbontásával.

A Képviselő-testület 92/2016. (VII. 11.) számú határozatában úgy döntött, hogy a Programban részt vesz, és a Nagykovácsi belterület 4561/7 hrsz. alatt nyilvántartott ingatlanon elhelyezendő, 150 m2 alapterületű, 15 sporteszközös sportpark és 400 méteres futópálya megvalósítására pályázik. A pályázaton való részvételhez 20% önerőt, azaz bruttó 3.556.000,-Ft-ot kívánt biztosítani a 2016. évi költségvetés általános tartalékának terhére.

A Nemzeti Fejlesztési Minisztérium felhívásában szerepel, hogy fenntartja a jogot a Tájékoztatóban jelzett feltételek módosítására.

A Nemzeti Szabadidős – Egészség Sportpark Programban való részvétel feltételei 2016. július 14-én megváltoztak. Míg korábban a futókör tekintetében az önerő mértéke csak bírálati szempontként szerepelt, addig azt a módosított felhívásban – kötelező pályázati feltételként 50%-ban határozták meg. Ennek megfelelően a 400 méteres futópálya önrészének összege bruttó 8.890.000,- Ft-ra emelkedett, amely összeg az Önkormányzat 2016. évi költségvetésében nem áll rendelkezésre.

Tájékoztatásul közöljük, hogy amennyiben a futópályát az Önkormányzat saját beruházás keretében valósítja meg, egy folyóméter bekerülési költsége a bekért árajánlatok alapján 25.820,-Ft/fm lenne.

A feltételek megváltozására való tekintettel javasoljuk, hogy a Képviselő-testület 92/2016. (VII. 11.) számú határozatát az alábbiak szerint módosítsa:

*Nagykovácsi Nagyközség Önkormányzatának Képviselő-testülete úgy dönt, hogy a Nemzeti Szabadidős- Egészség Sportpark Programban részt vesz, és a Nagykovácsi belterület 4561/7 hrsz. alatt nyilvántartott ingatlanon elhelyezendő 150 m2 alapterületű 15 sporteszközös sportpark megvalósítására pályázik.*

A határozat elfogadásához egyszerű szavazattöbbség szükséges.

Nagykovácsi, 2016. július 28.

a távollévő polgármester helyett

Szemesy Barbara alpolgármester

Melléklet:

1. Módosított program tájékoztató

**HATÁROZATI JAVASLAT**

**Tárgy:** **Döntés a „Nemzeti Szabadidős – Egészség Sportpark Programban való részvételről” szóló, 92/2016. (VII. 11.) számú határozat módosításáról**

Nagykovácsi Nagyközség Önkormányzatának Képviselő-testülete úgy dönt, hogy a 92/2016. ( VII.11.) számú határozatot az alábbiak szerint módosítja:

*Nagykovácsi Nagyközség Önkormányzatának Képviselő-testülete úgy dönt, hogy a Nemzeti Szabadidős- Egészség Sportpark Programban részt vesz, és a Nagykovácsi belterület 4561/7 hrsz. alatt nyilvántartott ingatlanon elhelyezendő 150 m2 alapterületű 15 sporteszközös sportpark megvalósítására pályázik.*

*Felhatalmazza a Polgármestert és a szükséges intézkedések megtételére.*

**Határidő:** azonnal

**Felelős:** polgármester